Ummu Ayman

Barakah bint Tha'alaba larabci بَـرَكَـة}, amfi saninta da Umm Ayman, ta kasance daya daga cikin wadanda suka karba musulunci da wuri. ta kasance yar asalin Habasha ce kuma baiwa ce ga iyayen Annabi Muhammad S.A.W, wato Abdullahi dan Abdul-Muttalib da kuma Amina yar Wahb. mijinta shine Ubayd dan Zayd na Banu Khazraj, wanda ta haifa mai Ayman dan Ubayd, sai ake kiranta da Umm Ayman

Bayan rasuwar Aminah, Baraka ta taimaka wajen renon Muhammad S.A.W. a gidan kakansa, Abd Al-Muttalib bn Hashim. Muhammad S.A.W ya kasance yana ganinta a matsayin uwa. Daga baya Muhammadu S.A.W ya 'yantar da ita daga bauta, amma ta ci gaba da yi ma sa hidima da iyalansa. Ta musulunta da wuri, kuma ta kasance a muhimman yakokin Uhudu da Khaibar.

Bayan samun 'yancinta, Muhammadu S.A.W  ya shirya aurenta, na farko da Ubayd ibn Zayd na Banu Khazraj, auren da ta haifi ɗa, Ayman bn Ubayd, wanda ta dalilin shine aka yi mata alkunya da Umm Ayman (ma'ana mahaifiyar Ayman). Daga bayan Mutuwar  Ubayd ibn Zayd, an aurar da ita ga dan riqon Muhammad S.A.W, Zayd bn Harithah. Inda ta haifi Danta tare da Zaidu, Usama bn Zaid, wanda ya yi aiki a matsayin kwamanda a sojojin Musulmi na farko, kuma ya jagoranci Yaki tare da Usama bin Zaid zuwa cikin Daular Rumawa.Zuhri, p 177; al-Tabarani, vol. 25, p. 86

 Fage 
Baraka diya ce ga Tha’laba bin Amr, Bahabashe. Ta yi hidima a gidan Abdullahi bn Abdil-Muddalib da Amina bint Wahb. Ta kula da Muhammad S.A.W, bayan rasuwar AminaIbn Sa`d, vol. 8, p. 223; Baladhuri, Vol. 1, p. 96.

 Yarintar Muhammadu 
Bayan rasuwar Aminah a Al-Abwa, Baraka ta kula da Muhammad S.A.W, kuma ta koma tare da shi zuwa gidan kakansa a Makka, inda ta yi masa hidima a lokacin yarinta Ibn Qutaybah, p. 150 da kuma bayansa,Baladhuri, vol.1, p.472 a lokacin girmansaIbn Hajar, al-Ithaba, vol.8, p. 380

Ibn Kathir ya ce, Abdullahi bn Abd al-Muttalib kakan Muhammad, ya ce wa Baraka kada ta yi sakaci da jikansa, musamman kamar yadda da yawa daga cikin Ahlul Kiṫâb (Larabci: أَهـل الـكِـتـاب, Ahlul Kitabi) suka yi hasashen zai kasance. Annabin al’ummaibn Kathir, al-Bidayah wa al-Nihayah, vol. 2, p. 343.

 Aure da yara 
Lokacin da Muhammadu S.A.W ya auri Khadija, ya  'yanta Baraka, kuma ya bada auren ta, ga wani sahabi Khazraj mai suna Ubayd ibn Zaid. Ta hanyar wannan auren, Baraka ta haifi ɗa mai suna Ayman, don haka ake kiranta da "Umm Ayman" ("mahaifiyar Ayman").Ibn Sa`d, vol. 8, p. 223; Ibn Sa`d, vol. 4, p. 61. Daga baya kuma an kashe Ayman bn Ubayd a yakin Hunaini mahallati, vol.2, p. 26.

Dan renon Muhammad Zaid ibn Harithah daga baya ya auri Baraka. Suna da ɗa mai suna Usama wanda Muhammadu S.A.W ya naɗa a matsayin shugaban runduna kuma ya jagoranci nasarar yaƙi da Usama bin Zaid zuwa daular RumawaBaladhuri, vol.1, p.96.

 Hijira 
Bayan Muhammadu S.A.W ya sanar da Annabcinsa, Ummu Ayman ta zama ɗaya daga cikin mabiyansa na farko. Daga baya sai ta yi hijira zuwa Madina. Ummu Ayman ta halarci yakin Uhudu. A inda ta debo wa sojoji ruwa tare da taimaka wa wadanda suka jikkata. Ta kuma raka Muhammad S.A.W a yakin KhaibarAl-Waqidi, Vol. 1, p. 241, 250, vol.2, p. 685; Ibn Sa`d, vol. 8, p. 225; Baladhuri, vol. 1, p..

A yakin Uhud, mutane da yawa sun gudu zuwa Madina bayan jita-jitar mutuwar Muhammadu S.A.W. Ummu Ayman ta yayyafa wa wasu 'yan gudun hijira ƙura, ta ba su igiya, ta ce musu: "Ku ba ni takobinku da sandal ɗinku." Sannan ta nufi fagen fama tare da mata da damaBahr al-Ulum, MuhammadAli, translate by Muhammad Ali Amini,(1979), Woman of early Islam, Hekmat. Daga nan sai ta ji rauni da kibiya wadda Hebban binu Araqa, wani sojan makiya ya harba mataIbn Athir, Ali (2009). al-Kamil fi al-Tarikh. vol. 2. Beirut: Dar Ihya al-Turath al-Arabi. p. 160..

 Dangantaka da sauran musulmin farko 
Muhammad S.A.W ya kasance yana son Ummu Ayman, har yana tunaninta kamar uwa.Ibn Sa`d, vol. 8, p. 223 Hadisai da dama sun bayyana irin girmamawar da Muhammad S.A.W yake mata.Ibn Sa`d, vol. 8, p. 223-226; Al-Dhahabi, vol. 2, p. 224 Ya ziyarci Ummu Ayman a gidanta, bayansa kuma halifofi Abubakar da Umar sun yi hakaMuslim ibn al-Hajjaj, vol. 2, p. 1907; Ibn Majah, vol. 2, p. 523-524; ibn Abd al-Birr, vol. 4, p. 1794. A wasu madogaran hadisi akwai sama game da falalar Ummu AymanMuslim ibn al-Hajjaj, vol. 2, p. 1907-1908. Haka nan an yabe ta a majiyoyin Shi’ahAl-Kulayni, vol. 2, p. 405; Ibn Babawayh, p. 76.

An ruwaito hadisi kadan daga gare taAhmad ibn Hanbal, vol. 2, p. 421; al-Tabarani, vol. 25, p. 87-91; Ibn Majah, vol. 2, p. 1107. Kamar su Anas bn Malik da Abu Yazid Madani da Hanash bn Abdullah San’any sun ruwaito daga gare taIbn Hajar, vol. 12, p. 459.

 Mutuwa 
Ba a bayyana ainihin ranar da Ummu Ayman ta rasu ba. Wasu sun ce ta mutu kimanin watanni biyar bayan rasuwar Muhammad S.A.W al-Tabarani, vol. 25, p. 86; quoted from Zuhri.. Amma a cewar ibn Sa’ad,Ibn Sa`d, vol. 8, p. 226 tana raye a farkon halifancin Uthmanal-Tabarani, vol. 25, p. 86; Al-Dhahabi, vol.2, p. 227.



Manazarta

Category:Sahabbai
Category:Musulunci